open-index/open-wikipedia-markdown huggingface dataset:
פרטיזן בלגרד (הוקי קרח)

**מועדון הוקי קרח פרטיזן** (בסרבית קירילית: **Хокејашки клуб Партизан**, או **Hokejaški klub Partizan** באותיות לטיניות) הוא מועדון הוקי קרח מקצועני סרבי מבלגרד. זהו אחד ממועדוני הספורט המהווים חלק מאגודת הספורט פרטיזן. המועדון משחק את משחקי הבית באולם הקרח פיוניר, המשמש גם את הכוכב האדום בלגרד.

המועדון משחק כיום בליגת ההוקי הסרבית ולרשותו זכייה בעשרים אליפויות לאומיות ושלושה גביעים ונחשב למועדון ההוקי קרח המוצלח ביותר בסרביה. פרטיזן גם זכתה בליגת Slohokej בשנת 2011 וב-2012 ובאליפות ליגת הבלקן בשנת 1995.

## היסטוריה
מחלקת ההוקי ב"פרטיזן" הוקמה בשנת 1948 וכבר בהשתתפותה הראשונה באליפות המדינה היא זכתה בתואר האליפות הראשון שלה.

בתקופה שבין 1951 ל-1955, הייתה פרטיזן ללא ספק לקבוצת ההוקי החזקה ביותר במדינה כשזכתה בחמישה תוארי אליפות רצופים. הרכב הסגל היה כמעט שווה לסגל הנבחרת הלאומית והורכב משחקני ההוקי הטובים ביותר ממדינות שונות, מסרביה (ד"ר זלטקו קובאצ'ביץ', מילאנו יובנוביץ', ניקולה סטנימירוביץ', גנטאר לדוקי), קרואטיה (ג'וסיפ בריליץ', אלפרד דייוויד, בוריס רנו ומיקו דושאנוביץ'), ממקדוניה (בלאז'ו פיפרסקי), סלובניה (לוצה ז'יטניק), מונטנגרו (בלאז'ו מיולשקוביץ') ובעונה אחת שיחק בשורותיה גם הקנדי או'ניל (קצין השגרירות הקנדית בבלגרד) שעזר לקבוצה במשחקיה.

מאוחר יותר, עקב עזיבתם של שחקנים מכריעים רבים, פרטיזן איבדה את הבכורה בליגה היוגוסלבית למועדונים הסלובניים באליפות. לאחר הפסקה ארוכה, זכתה פרטיזן בגביע בשנת 1966 ובשנת 1986 זכתה באליפות ובגביע ולכן העפילה לגביע אירופה: בסיבוב הראשון גברה על אלופת רומניה סטיאואה בוקרשט, אבל הפסידה בסיבוב השני לאלופת פולין פולוניה ביטום. הופעתה השנייה של פרטיזן בגביע אירופה הגיעה בשנת 1996. הקבוצה סיימה אחרונה בסיבוב הראשון, מאחורי סוקיל קייב, סטיאווה בוקרשט ולבסקי סופיה.

## תארים

## ראו גם
*פרטיזן בלגרד

## קישורים חיצוניים

* 

## הערות שוליים

*
קטגוריה:בלגרד: מועדוני ספורט
קטגוריה:קבוצות הוקי קרח
זינוביי אברמוביץ' קונצבוי

**זִינוֹבִיִי אַבְּרָמוֹבִיץ' קוֹנְצֵבוֹי** (ברוסית: **Зиновий Абрамович Концевой**; 25 ביולי 1903 - 5 בפברואר 1990) היה יהודי סובייטי, שעוטר כגיבור ברית המועצות על פועלו בניהול צליחת נהר דנייפר במהלך מלחמת העולם השנייה.

## ביוגרפיה
נולד בעיר ניקופול של האימפריה הרוסית במשפחתו של פקיד אבר (ה)ם ואשתו לאה עם עוד שישה אחים ואחיות. לאחר המלחמה וטיהורי סטלין נשארו לו שתי אחיות בלבד. סיים בית ספר. בהמשך עבד כמתקן נעליים בחרסון.

התגייס לצבא האדום במהלך מלחמת האזרחים ברוסיה ב-1920, השתתף בלוחמה עם כוחותיו של פיוטר וראנגל. באותה השנה הצטרף למפלגה הקומוניסטית. ב-1926 סיים מכללה צבאית להנדסה ועד שנת 1930 פיקד על יחידות הנדסיות שונות. ב-1935 סיים . בין השנים 1936–1940 שירת כמפקד הנדסת האוגדה באוגדת סיור.

עם תחילת המלחמה מונה למפקד מטה  והשתתף בקרבות על מוסקבה ולנינגרד. ב-1942 מונה להיות מפקד מטה חיל ההנדסה בחזית הדון והחזית המרכזית. על פועלו בחזית הדון קיבל עיטור הכוכב האדום. נפצע קלות באוקטובר 1943במהלך קרבות על שחרור קייב. מ-1943 ועד 1945 נהיה למפקד חיל ההנדסה של הארמייה ה-60.

במהלך צליחת דנייפר במהלך קרב דנייפר הצליח לארגן אמצעי צליחה רבים, כמו רפסודות, דוברות ומעבורות. הוא עצמו פיקד על הקמת ארבעה גשרי צליחה מה שאיפשר העברה מהירה של כוחות צבא ולוגיסטיקה לאזורי הגדה הימנית בשליטת הצבא האדום (פלצדרמים). על כך קיבל עיטור "גיבור ברית המועצות", כוכב הזהב ועיטור לנין. בהמשך במהלך פעולות ליד מאלין הכוחות תחת פיקודו נטרלו כאלפיים מוקשים ובהמשך הציבו כ-15 גשרים ועל כך הוא עוטר בעיטור הדגל האדום.

במהלך מבצע ויסלה-אודר פעולותיו עזרו בכניסת הכוחות לקרקוב ועל כך עוטר בעיטור המלחמה הפטריוטית הגדולה מדרגה ראשונה.

לאחר המלחמה המשיך את השירות בכוחות המזוינים של ברית המועצות. ב-1948 סיים את האקדמיה הצבאית של המטה הכללי. בין 1948 ל-1950 פיקד על חיל ההנדסה במחוז הצבאי של קובאן (שהתבסס על הארמייה ה-60). לפי הכתבה שפרסם יבגני רוז'קוב ב"ווסטוק רוסיי" ("Восток России"), עיתון של מגדן מאוקטובר 1992, השתתף בסוף שנות ה-40, תחילת שנות ה-50 בחלק ההנדסי של פריסת כוחות סובייטיים ב ובניית בסיסי טילים ליד אנאדיר.מ-1951 הרצה באקדמיה צבאית להנדסה. קיבל תואר דוקטור בנושא צבא. ב-1961 שוחרר מן השירות.

לאחר שחרורו עבד כמרצה במכון ערב כלל ארצי להנדסת בנייה. התגורר ועבד במוסקבה. נקבר בבית הקברות "חובאנסקויה".

## הערות שוליים

קטגוריה:אנשי הצבא האדום במלחמת האזרחים ברוסיה
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:גנרלים יהודים סובייטים
קטגוריה:אנשי הצבא האדום בקרב סטלינגרד
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור קוטוזוב
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:בוגרי האקדמיה הצבאית של המטה הכללי
קטגוריה:סובייטים שנולדו ב-1903
קטגוריה:סובייטים שנפטרו ב-1990
מרליס בהרנס

**מרליס בהרנס** (בגרמנית: **Marlies Behrens**; נולדה בשנת 1939) היא שחקנית ודוגמנית עבר גרמנייה; "מיס גרמניה" לשנת 1958.

## ביוגרפיה
בהרנס נולדה במינכן בשנת 1939. בצעירותה, עבדה תקופה מסוימת כמזכירה בבית מלון, ב-1958 בהיותה בת תשע עשרה נבחרה למיס גרמניה.

בתחרות מיס תבל 1958 שנערכה בקליפורניה הייתה בין שש עשרה המועמדות שעלו לשלב חצי הגמר.

בשנת 1959 שיחקה בסרט השוודי "Med fara för livet" בתו של פרופסור הנחטפת על ידי סוכן זר, באותה שנה גם שיחקה בסרט המוזיקלי "Freddy unter fremden Sternen".

ב-1961 שיחקה בסרט המפלצות "Reptilicus" שהיווה קופרודוקציה דנית-אמריקאית, באותה שנה הופיעה גם בסרט "Der Hochtourist" ובגרסה הקולנועית המחודשת למחזה "רוברט וברטרם". 

בשנת 1963 הופיעה בסרט הטלוויזיה "Tony Ski Heil!".

## קישורים חיצוניים

## הערות שוליים

קטגוריה:שחקניות קולנוע וטלוויזיה גרמניות
קטגוריה:זוכות מיס גרמניה
קטגוריה:משתתפות בתחרות מיס תבל 1958
קטגוריה:גרמניות שנולדו ב-1939
קטגוריה:גרמנים שנולדו ב-1939
אווי נורלונד

**אווי נורלונד** (בדנית: **Evy Norlund**; נולדה ב-3 באפריל 1938) היא שחקנית ודוגמנית עבר דנית.

## ביוגרפיה
נורלונד נולדה בקופנהגן, היא הוכתרה כ"מיס דנמרק לשנת 1958", לאחר מכן ייצגה את דנמרק בתחרות מיס תבל 1958 ועלתה לשלב חצי הגמר, בנוסף היא למדה בבית ספר לדוגמנות.

בשנת 1959 שיחקה בסרט "The Flying Fontaines" אודות חבורת אמני קרקס ושיחקה גם בפרק הסדרה "Behind Closed Doors".

ב-1961 הופיעה בסרט קצר המהווה סרט פרסום לסרט תותחי נברון.

בשנת 1969 הופיעה בשעשועון הטלוויזיה "It Takes Two" של NBC, ומ-1969 ועד 1973 הופיעה גם בשעשועון "It's Your Bet".

ב-1960 נישאה לשחקן ג'יימס דארן ולזוג נולדו שני בנים.

## קישורים חיצוניים

*אודות אווי נורלונד באתר Fandango 
* 

## הערות שוליים

קטגוריה:זוכות מיס דנמרק
קטגוריה:משתתפות בתחרות מיס תבל 1958
קטגוריה:שחקניות קולנוע וטלוויזיה דניות
קטגוריה:ילידות 1938
קטגוריה:דנים שנולדו ב-1938
הטארי

**הטארי** (באיסלנדית: Hatari) היא להקת טכנו-אינדסטריאל מטאל  שמוצאה מרייקיאוויק, איסלנד. החברים בלהקה הם קלמנס האניגן, מתיאס האראלדסון ואיינר סטפנסון. הטארי ידועה באירופה בעיקר בגלל מופעיה החיים המשלבים טכניקות BDSM רבות ומחאות אנטי-קפיטליסטיות. הלהקה מתארת את עצמה כ"להקת אמנות במה אנטי-קפיטליסטית BDSM" וטוענת שמטרתה היא להביא לנפילתו של הקפיטליזם. הלהקה ייצגה את איסלנד באירוויזיון 2019 בתל אביב, ישראל.

## קריירה
הטארי הוקמה בשנת 2015 על ידי קלמנס האניגן ומתיאס האראלדסון אליהם הצטרף מאוחר יותר איינר סטפנסון. הלהקה הופיעה לראשונה באיסלנד בפסטיבל הרוק "Iceland Airwaves" בשנת 2016 כאשר הם חוזרים שנית לאירוע בשנת 2018.

הלהקה שחררה את ה-EP הראשון שלה "Neysluvara" ב-31 באוקטובר 2017, הוא כלל שני שירים - Ódýr ו-X. בחג פסחא של 2018 ארגנה הלהקה פסטיבל רוק בעצמה, ובדצמבר 2018 שחררה הלהקה את השיר "Spillingardans" שזכה בפרסים ובביקורות טובות באיסלנד.

הלהקה התמודדה בחצי הגמר הראשון של הקדם האיסלנדי שהתקיים ב-9 בפברואר 2019 עם השיר Hatrið Mun Sigra והעפילה ממנו לגמר יחד עם הרה ביורק, נציגת איסלנד באירוויזיון 2010. בגמר, הביסה הלהקה ארבעה זמרים שונים כאשר הבולט מביניהם הוא פרידריק אומאר (שהתחרה כחלק מצמד באירוויזיון 2008) אשר הגיע למקום השני בקדם.

### אירוויזיון 2019
לאחר הוצאת השיר "Spillingardans" טענה הלהקה שהיא מתפרקת עקב "אי הצלחה במשימתם להביא לנפילתו של הקפיטליזם". ההודעה על הפירוק התבררה כמתיחה של הלהקה לאחר שבינואר 2019 נחשף כי הלהקה היא אחת מ-10 המתמודדות בקדם האירוויזיון האיסלנדי "Songvakepnin 2019" וכי היא תנסה להגיע לאירוויזיון 2019 שיתרחש בתל אביב, ישראל.

הלהקה נתפסה בהצהרה פוליטית כאשר הודיעה כי "אם תנצח בקדם תבקש למחות נגד מדיניות ישראל בנושא הפלסטינים". מאוחר יותר, הזמינה הלהקה האיסלנדית את ראש ממשלת ישראל, בנימין נתניהו לקרב היאבקות איסלנדית (גלימה) "ברוח ידידותית". הלהקה ציינה כי הוא יתקיים ב-19 במאי 2019 בתל אביב. במקרה שנתניהו ינצח בקרב יועברו מספר איים בדרום איסלנד לריבונות ישראלית, אך במקרה ניצחון של הטארי תוקם מדינת BDSM בישראל. גם לאחר שנבחרה הלהקה לייצג את איסלנד באירוויזיון 2019, התבטאו חברי הלהקה כנגד ישראל בראיונות שונים: "האירוויזיון הוא דבר יפה. הוא נולד ברוח של אחדות ושלום. אבל הוא נערך במדינה שאינה דוגלת באחדות אלא בקונפליקט. אנחנו מרגישים שזה אבסורד ואנחנו רוצים להביע ביקורת שתוביל לדיון בנושא". כשהראו את הלהקה במהלך חלוקת הנקודות, הם הציגו צעיפים עם דגל פלסטין. כמה מהצופים הגיבו למחווה בקריאות בוז. שבוע לאחר התחרות, הלהקה שחררה את הסינגל "KLEFI / SAMED (صامد)" (תא/זקוף) יחד עם הזמר הפלסטיני בשאר מוראד ממזרח ירושלים, הקליפ צולם באזור יריחו בזמן שהלהקה שהתה בישראל לצילומי גלוית האירוויזיון באפריל.

## דיסקוגרפיה
### EPs
*31 באוקטובר 2017 - Neysluvara

### סינגלים
*2017 - Ódýr
*2017 - X
*2018 - Spillingardans
*2019 - Hatrið Mun Sigra

## פרסים ומועמדויות

## קישורים חיצוניים

* 

* Bandcamp page
* 

## הערות שוליים

קטגוריה:להקות איסלנדיות
קטגוריה:משתתפי אירוויזיון 2019
קטגוריה:נציגי איסלנד באירוויזיון
בית הפחה

שמאל|ממוזער|מבט מרחוב הנביאים
**בית הפחה** הוא מבנה עתיק בירושלים (מתחילת המאה ה-18), ברחוב הנביאים 61, אשר שימש למגורי הפחה הטורקי.

המבנה הוא בן שתי קומות, מלבני ומאורך, והוא שימש את הפחה בירושלים ומשפחתו. חזיתו פונה כלפי רחוב הנביאים, מול בית החולים של המיסיון האנגלי, והכניסה אליו היא מצידו השני, מכיוון רחוב יפו. הבניין נמצא בסמוך לבית נבון ביי ובית אשל ירושלים.

בקומה התחתונה של המבנה הייתה אורווה מחופה בקמרונות. האכסדרה עם הקשתות של חזית האורוות מתקופת הפחה נסתמה בבטון בתקופה הבריטית. כיום משמש הבניין דירת מגורים המחולקת לכמה חללים ולגלריית אמנים. המבנה עצמו ישן, והוא נתון בסכנת הריסה.

## היסטוריה
בית הפחה הוא אחד המבנים העתיקים בירושלים שמחוץ לחומות.
את הבניין בנתה הכנסייה היוונית אורתודוקסית בתחילת המאה ה-18, והיא השכירה אותו למושל ירושלים הטורקי - הפחה. הראשון מבין המושלים שגר בו היה ראשיד פחה, ואחריו התגוררו בו אברהים פחה ואחרים. בקבלות הפנים שערך המושל לנכבדי העיר בימי חג ומועד ניגנה תזמורת צבאית טורקית ברחבה מיוחדת שהייתה בחזית הבניין מדרומו. הבית עבר מיד ליד במהלך השנים, ובשנות ה-30 של המאה העשרים רכש אותו הסוחר היהודי יליד עדן, בֶּנִין, שהיה סוחר בהודו ובמצרים ולאחר מכן השתקע בישראל. הוא רכש את הבית, ואת חצר הכניסה הפך למשתלת פרחים. משפחת בנין רכשה גם את הבית המפואר הסמוך, בית נבון ביי, אחרי שנבון ירד מנכסיו. שנים לאחר מכן נעקרו העצים והשתילים מן המקום, וכיום המתחם משמש מגרש חניה. 

בתחתית המבנה פועל כיום בית הכנסת עולי בורסה, המשמש את עולי העיר בורסה שבטורקיה, דוברי שפת הלאדינו. הוא נוסד בשנת ה'תרצ"ג.

בשנת 2007 החלו עבודות להקמת קניון במתחם שבו שכנה הקונסוליה הגרמנית (הנביאים 57 פינת ראול ולנברג), ובמגרשי החנייה שבאזור, ובית הפחה שנמצא באזור בסכנת הריסה. בית נבון ביי ישומר כחלק מפרויקט זה.

## אדריכלות

בית הפחה בנוי בשיטה עתיקה בה היו בונים מלבנים וממלאים בפנים עפר. שיטת הבניה מאפשרת לשמור על קור הבניין במהלך ימי הקיץ החמים, מה שהיה רצוי על נכבדי העיר שגרו במקום, אך במהלך החורף הקור בלילה מקפיא עצמות.

## לקריאה נוספת
*'''קרדום - דו ירחון לידיעת הארץ''', כרך 33: "ירושלים - בניינים בעיר החדשה", 1984

קטגוריה:ירושלים: מבנים
קטגוריה:רחוב הנביאים
קטגוריה:ירושלים: מבנים עות'מאניים
גלריה אלפרד

**גלריה אלפרד** היא גלריה שיתופית לאמנות עכשווית שהוקמה בשנת 2005 בתל אביב-יפו.

## היסטוריה
הגלריה הוקמה בשנת 2005 על ידי 14 אמנים שותפים כעמותה במטרה לאפשר את הצגת יצירותיהם. היא נקראת על שמו של אלפרד הכט (1991-1907), אספן אמנות ובן משפחתה של אחת מחברות הגלריה, ברחוב פלורנטין מס' 13 בתל אביב-יפו.

בתחילת דרכה הגלריה הציגה תערוכות של חברי הקבוצה המקימה בלבד, אולם בהמשך התרחבה פעילות הגלריה ובתערוכותיה שולבו גם יצירותיהם של אמנים מחוץ לקבוצת המייסדים. בשנת 2010 עברה לחללים אחר ברחוב לבונטין מס' 19 (2011-2010) ואחר כך לחלל ברחוב בן עטר מס' 19 (2013-2011). החל משנת 2013 שוכנת הגלריה במבנה בן כ-500 מ"ר ברחוב סמטת שלוש 5. לבד מן הגלריה מכיל המבנה גם חדרי עבודה לאמנים. המבנה משמש גם את "אלפרד - מכון שיתופי לאמנות ולתרבות" שפעילותו עוסקת בהפצת תרבות ואמנות הכוללות סדנאות, הרצאות, ייעוץ לאמנים צעירים ועוד.

נכון לשנת 2019 בגלריה חברים האמנים יעל בן שלום, דפנה גזית, אפרת גל, דביר כהן-קידר, עדי לוי, נועה ליברמן, מי-רב סוטון, גדעון סמילנסקי, יעל עמית, טליה רז, רותם ריטוב, יואב שביט וליאור שור.

## קישורים חיצוניים

* 

ממוזער|גלריה אלפרד עם סמל ופרטים נוספים
* גלריה אלפרד 2005–2013: קטלוג פעילות
* רותי דירקטור, "סיכום אמצע (חלק א')", באתר ערב רב, 24 באפריל 2012
* 
* 

אלפרד
קטגוריה:גלריות שיתופיות
גודלנדס

**גודלנדס** (בצרפתית: **Goodlands**) הוא יישוב השוכן במחוז ריבייר דו רמפאר  במאוריציוס.

## גאוגרפיה
גודלנדס ממוקם כ-20 ק"מ מבירת המדינה פור לואי.

## אקלים
הטמפרטורה הממוצעת היא 23 מעלות צלזיוס. החודש הכי חם הוא דצמבר (26 מעלות צלזיוס). החודש הכי קר הוא יולי (20 מעלות צלזיוס). כמות המשקעים הממוצעת היא 615 מילימטרים בשנה. חודש פברואר הוא החודש שיש בו הכי הרבה גשם (208 מ"מ גשם), וחודש ספטמבר הוא החודש שיש בו הכי פחות גשם (5 מ"מ גשם).

## תנועה ותחבורה
גודלנדס ממוקם ליד הכבישים B15, B14, ו-A5. בנוסף, בגודלנדס יש סוכנות להשכרת רכב.

## מוסודות ביישוב
בגודלנדס יש בית חולים, 2 בתי מרקחת, מספר כנסייות, מסגד, מספר מרכזי קניות, מספר סופרמרקטים, מספר מסעדות, סניף בנק וחדר כושר. בנוסף, בגודלנדס יש את הקונסוליה של גרמניה במאוריציוס ותחנת משטרה.

## לקריאה נוספת

* Benjamin Moutou: Pamplemousses - Riviére du Rempart - Quatre siécles d’histoire, 2006, , S. 358–361


## הערות שוליים

קטגוריה:מאוריציוס: ערים
הקיץ של 42'

**הקיץ של 42**' הוא סרט התבגרות ביוגרפי אמריקאי משנת 1971 בבימויו של רוברט מאליגן.

התסריט נכתב על ידי הרמן ראוצ'ר  והוא מבוסס על זכרונותיו מחופשה שבילה עם משפחתו וחבריו בקיץ של שנת 1942 באי ננטקט בהיותו בן 14 בו הפך מנער לגבר לאחר ניסיון מיני ראשון עם בחורה מבוגרת ממנו.

ראוצ'ר התלהב מהתסריט וכתב ספר בשם זה שהפך לרב-מכר והתפרסם עוד לפני הקרנת הסרט. זה מהמקרים הבודדים בהם נכתב ספר על פי תסריט.

הסרט הופק בתקציב קטן וזכה להצלחה כלכלית גדולה.

מישל לגראן זכה בפרס אוסקר לפסקול המקורי הטוב ביותר. הוא זכה על כך גם בפרס באפט"א. שיר הנושא "הקיץ יודע" הפך ללהיט ובוצע על ידי זמרים ונגנים רבים כמו פרנק סינטרה, ברברה סטרייסנד, שרה ווהן, טוטס טילמנס, טוני בנט, ביל אוונס, אנדי ויליאמס, הנרי מנציני, ג'וני מאטיס ואחרים.

הסרט היה גם מועמד לפרס אוסקר על התסריט, הצילום והעריכה.

## תקציר העלילה
בקיץ 1942 מגיע הרמי (גארי גריימס) עם משפחתו לנופש באי ננטקט. הוא מבלה על החוף עם חבריו אוסקי (ג'רי הוסר) ובנג'י (אוליבר קונאנט).

הנערים עסוקים בבעיות סקס לאור הנערות המשתזפות על החוף. בנג'י הוא ה"חנון" ביניהם. הוא מביא להם ספר שסחב בהיחבא מאביו ובו יש כללים איך להתחיל עם בחורות.

הרמי עוזר לבחורה צעירה ויפה לשאת מצרכים לביתה על החוף. הבחורה היא דורותי (ג'ניפר אוניל), בת 22 שבעלה גויס לשרת בחזית אירופה. הרמי מתאהב בה למרות הבדלי הגילים ובא מדי פעם לעזור לה בעבודות הבית לשמחתה.

הנערים הולכים לסרט ונפגשים בנערות. אוסקי מתחיל עם מרים (כריסטופר נוריס) ה"משוחררת" והרמי עם אגי (קתרין אלנטק). הם צופים בסרט ועתה, הנוסע עם בטי דייוויס ופאול הנרייד ומנסים לשים ידיהם על הנערות.

הרמי נשלח על ידי אוסקי לרכוש עבורו קונדומים. לאחר התלבטות קשה עם הרוקח (לו פריזל) הוא מצליח בכך. שניהם יוצאים לברביקיו של מרשמלו. אוסקי מצליח לקיים יחסים עם מרים בעזרת הקונדומים שהרמי סיפק לו. אגי המבועתת דורשת לחזור הביתה...

הרמי מגיע לביתה של דורותי ומוצא שם מברק המבשר לה כי בעלה נהרג בקרב. דורותי מיואשת ומדוכאת ושניהם מקיימים יחסי מין.

יום לאחר מכן מגיע שוב הרמי לביתה ומוצא על הדלת מכתב ממנה בו היא מודיעה כי החליטה לחזור הביתה ומאחלת לו עתיד ללא טרגדיות.

## קישורים חיצוניים

*קדימון לסרט הקיץ של 42', באתר יוטיוב
*הקיץ יודע, בביצוע ברברה סטרייסנד, באתר יוטיוב
*הקיץ יודע, בפסקול המקורי של הקיץ של 42', באתר יוטיוב
*הקיץ של 42', באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1971
קטגוריה:סרטי האחים וורנר
קטגוריה:סרטי התבגרות
קטגוריה:סרטי נעורים אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:זוכי אוסקר: הפסקול הטוב
מתיו גראבל

**מתיו איאן גראבל** (באנגלית: **Matthew Ian Gravelle**; נולד ב-24 בספטמבר 1976) הוא שחקן טלוויזיה וקולנוע ולשי.

## ביוגרפיה
גראבל נולד בפורתקול שבוויילס. ב-2003 הופיע גראבל בסדרת הדרמה של ערוץ BBC One "הולבי סיטי", ושיחק בתפקיד קבוע בשתי עונות של הסדרה "Belonging" של ערוץ BBC Wales. עוד בטלוויזיה שיחק בסדרות "חדר מיון", "Caerdydd", ו"השופט ג'ון דיד". הוא הופיע בפרק "End of Days" בעונה האחרונה של הסדרה "טורצ'ווד" בדמות רופא המטפל במקרים של המוות השחור. ברדיו שיחק גראבל בתסכית "The Dead Line" מתוך "טורצ'ווד" ששודר בערוץ רדיו 4 של ה-BBC ביולי 2009.

מ-2007 שיחק גראבל בתפקיד ראשי בדמות הגנגסטר לין אדוארדס בסדרה "Y Pris" שדובבה לאנגלית בשם "The Sopranos' by the sea". ב-2010 היה גראבל מועמד לפרס באפט"א הוולשי (BAFTA Cymru) לשחקן הטוב ביותר על תפקידו.

ב-2010 כיכב גראבל בסרט הקולנוע "פטגוניה", ואחר כך הופיע בסדרה "נערי בייקר" של BBC Wales בתפקיד רוב, הארוס של שרה (איב מיילס). ב-2013 לוהק לדרמת הפשע של רשת ITV "ברודצ'רץ'" בתפקיד ג'ו מילר, בעלה של הדמות שגילמה אוליביה קולמן. בהמשך אותה שנה כיכב בתפקיד אורח בדרמה הבלשית הוולשית "Y Gwyll" בכיכובה של אשתו מאלי האריס. עוד כיכב עם האריס בשנת 2017 בסדרה "בוקר אחד" (Keeping Faith/Un Bore Mercher) בה גילמו השניים זוג נשוי.

### חיים אישיים
גראבל נשוי לשחקנית הוולשית מאלי האריס. השניים שיחקו יחד כבני זוג בתוכניות טלוויזיה אחדות.

ב-2009 דורג גראבל במקום ה-24 של רשימת הגברים הסקסיים בוויילס.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה ולשים
קטגוריה:בריטים שנולדו ב-1976
שקלאר

**שקלאר** הוא שם משפחה יהודי שמקורו במזרח אירופה, פירושו בפולנית ובאוקראינית היא "זגג".

## הערות שוליים

קטגוריה:שמות משפחה יהודיים
ג'וזפה סבאדיני

**ג'וזפה סבאדיני** (באיטלקית: **Giuseppe Sabadini**; נולד ב-26 במרץ 1949) הוא מאמן וכדורגלן עבר איטלקי ששיחק בעמדת הבלם.

כשחקן, סבאדיני זכה ביחד עם מילאן שלוש פעמים בגביע האיטלקי ופעם אחת בגביע אירופה למחזיקות גביע.

## קריירה

סבאדיני שיחק 18 עונות בסרייה א' עבור מועדוני כדורגל כמו סמפדוריה, מילאן, קטנזארו, קטניה ואסקולי, כשבמאזנו 393 הופעות ו-17 שערים.

סבאדיני שיחק עבור המדים הלאומיים של נבחרת איטליה ארבע פעמים, ואף נכלל בסגל שלה למונדיאל 1974, אך לא נטל חלק באף משחק בטורניר.

## תארים
;מילאן
* הגביע האיטלקי (3): 1971/72, 1972/73, 1976/77
* גביע אירופה למחזיקות גביע (1): 1972/73

## קישורים חיצוניים

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:מאמני כדורגל איטלקים
קטגוריה:כדורגלני נבחרת איטליה
קטגוריה:כדורגלני סמפדוריה
קטגוריה:כדורגלני מילאן
קטגוריה:כדורגלני קטניה
קטגוריה:כדורגלני אסקולי
קטגוריה:איטלקים שנולדו ב-1949
קווין סטיט

**ג'ון קווין סטיט** (באנגלית: **John Kevin Stitt**; נולד ב-28 בדצמבר 1972) הוא פוליטיקאי אמריקאי חבר המפלגה הרפובליקנית, אשר מכהן כמושל אוקלהומה ה-28 מאז ינואר 2019. איש עסקים בעברו. כבן לשבט הצ'רוקי, סטיט הוא האינדיאני הראשון המכהן כמושל בארצות הברית.

## ביוגרפיה
סטיט נולד ב-28 בדצמבר 1972 בצפון מערב פלורידה. גדל בנורמן שמדרום לאוקלהומה סיטי, שם אביו עבד ככומר. סטיט למד חשבונאות באוניברסיטת המדינה של אוקלהומה. התחתן בשנת 1998 ונולדו לו שישה ילדים. בשנת 2000 החל לעבוד בשירותים פיננסיים.

הפריימריז הרפובליקניים לתפקיד מושל אוקלהומה נערכו בקיץ 2018. סטיט הגיע למקום השני עם כ-24.4% מהקולות, וניצח בסיבוב השני עם כ-54.5% מקולות הבוחרים. הוא ניצח באחוז דומה בבחירות הארציות וסטיט נכנס לתפקידו כמושל ב-14 בינואר 2019.

בעמדותיו, סטיט מתנגד להפלות ולהגבלת הזכות לשאת נשק.

## קישורים חיצוניים

* 

## הערות שוליים

קטגוריה:אמריקאים ילידי פלורידה
קטגוריה:אמריקאים ממוצא צ'ירוקי
קטגוריה:אנשי עסקים אמריקאים
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי אוקלהומה
קטגוריה:יושבי ראש אגודת המושלים הלאומית
קטגוריה:בוגרי אוניברסיטת המדינה של אוקלהומה
קטגוריה:אמריקאים שנולדו ב-1972
בראד ליטל

**בראדלי ג'יי ליטל** (באנגלית: **Bradley Jay Little**; נולד ב-15 בפברואר 1954) הוא פוליטיקאי אמריקאי חבר המפלגה הרפובליקנית, המכהן כמושל איידהו ה-33 מאז ינואר 2019. קודם לכן כיהן ליטל כסגן המושל ה-42 בשנים 2009–2019 וכחבר הסנאט של המדינה בשנים 2001–2009.

## ביוגרפיה
ליטל נולד ב-15 בפברואר 1954 בעיר אמט שבמערב איידהו למשפחה ממוצא סקוטי. סיים את לימודיו התיכוניים בשנת 1972. למד באוניברסיטת איידהו וסיים את לימודי התואר הראשון בשנת 1976. עד שנת 2001 עבד בעיקר במגזר הפרטי. נבחר לכהן בסנאט של איידהו כארבע פעמים. בשנת 2008 מונה לתפקיד סגן המושל ונכנס לתפקידו בינואר 2009. נבחר לתפקידו שוב בשנים 2010 ו-2014.

ביוני 2016 הודיע ליטל על מועמדותו לתפקיד המושל בבחירות 2018. הוא ניצח בפריימריז הרפובליקניים עם כ-37% מהקולות ובבחירות הארציות ניצח עם כמעט 60% מקולות המצביעים. ליטל הושבע ב-7 בינואר 2019.

ליטל התחתן בשנת 1978 ונולדו לו שני בנים.

## קישורים חיצוניים

* 

## הערות שוליים

קטגוריה:אמריקאים ילידי איידהו
קטגוריה:אמריקאים ממוצא סקוטי
קטגוריה:בוגרי אוניברסיטת איידהו
קטגוריה:חברי בית המחוקקים של איידהו
קטגוריה:סגני מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי איידהו
קטגוריה:אמריקאים שנולדו ב-1954
You Can Call Me Al

**You Can Call Me Al** הוא שיר שבוצע על ידי הזמר-יוצר פול סיימון ויצא לאור בשנת 1986, כסינגל המוביל מתוך אלבום האולפן השביעי של סיימון "Graceland". מילות השיר נכתבו על ידי סיימון והן עוסקות באדם העובר משבר אמצע החיים. מילות השיר הושפעו בחלקן מטיול שערך סיימון בדרום אפריקה. השיר היה לאחד מן המצליחים ביותר של סיימון וזכה להצלחה רבה ברחבי העולם, כשבבריטניה, למשל, בילה 5 שבועות בעשירייה הפותחת של המצעדים.

## רקע
בתחילת השיר שואל הדובר מדוע חייו כה קשים. השמות המופיעים בשיר הושפעו מביקור במסיבה שערך סיימון יחד עם אשתו דאז פגי הארפר. המלחין והמנצח הצרפתי פייר בולז השתתף אף הוא במסיבה וקרא לסיימון בטעות בשם "אל" ולאשתו פגי קרא בטעות בשם "בטי".

השיר הוקלט באולפן ההקלטות The Hit" " Factory שבניו יורק באפריל 1986. שירי האלבום הוקלטו באולפנים שונים ברחבי העולם. 

הקליפ של השיר היה מצליח לא פחות כאשר הופיע לצד פול סיימון הקומיקאי והשחקן צ'בי צ'ייס בווידאו קליפ של השיר, שזכה לשבחים רבים, והיה מהשירים המצליחים של אותה השנה כולל הווידאו קליפ של השניים, מתוך האלבום השביעי של סיימון "Graceland", כאשר צ'ייס מדקלם בקליפ את כל השיר שביצע סיימון, לימים אמר סיימון שצירף את צ''ייס בהיותו קומיקאי מבריק, כולל הריקוד והחלפת כלי הנגינה של השניים, שהיה מצחיק ומיוחד, וכן בולט בקליפ היה הבדלי הגבוה בין השניים שצ'ייס מתנשא ל-1.93 ס"מ לעומותו של פול סיימון שגובהו מעט מעל 1.60 ס"מ.

## קישורים חיצוניים

* מילות השיר, באתר שירונט
* You Can Call Me Alby Paul Simon, באתר songfacts

## הערות שוליים

קטגוריה:שירים באנגלית
קטגוריה:סינגלים בהוצאת וורנר רקורדס
קטגוריה:שירי פול סיימון
העורק הסותם

ממוזער|ענפי עורק הכסל הפנימי, ובכללם העורק הסותם
ממוזער|העורק הסותם (בתחתית התמונה) במהלכו באגן טרם הכניסה לתעלה הסותמת
**הָעוֹרֵק הַסּוֹתֵם** (TA: arteria obturatoria) הוא עורק באגן היוצא מעורק הכסל הפנימי ומספק דם לשריר הסותם החיצון, למדור התיכון של הירך ולעצם הירך.

## מהלך
העורק מסתעף מעורק הכסל הפנימי והולך קדימה ומטה על הגבי הדופן הצדית של האגן, לעבר החלק העליון של הנקב הסתום, שם הוא יוצא מחלל האגן דרך התעלה הסותמת ומתפצל לענפים קדמי ואחורי.

במהלכו בחלל האגן נמצאת מצדו של העורק החיתולית הסותמת, ותיכונים לו השופכן, צינור הזרע (בזכר) והצפק. מעט מתחתיו עובר העצב הסותם. באגן מסתעפים ממנו ענפים לגומץ הכסל, שמספקים דם לעצם הכסל ולשריר הכסל ומשיקים עם עורק הכסל והמותניים, ענף לשלפוחית השתן אשר הולך לאחור וענף החיק, המסתעף טרם יציאתו מחלל האגן עולה על גב עצם החיק ומשיק עם ענף בעל אותו שם שמקורו בעורק רום הבטן התחתון.

לאחר מעברו בתעלה הסותמת ומחוץ לאגן, העורק מתפצל בשוליים העליונים של הנקב הסתום לענף קדמי ולענף אחורי, המקיפים את הנקב תחת מעטה השריר הסותם החיצון.

הענף הקדמי הוא ענף עורקי קטן, שהולך לפנים על גבי צדו החיצון של הקרום הסותם, ולאחר מכן מתעקל מטה לאורך השוליים הקדמיים של הנקב הסתום. יוצאים ממנו סעיפים לשריר הסותם החיצון, לשריר המסרק, לשרירים המתוויכים ולשריר העדין. לבסוף, הענף משיק עם הענף האחורי ועם העורק כותר הירך התיכון.

הענף האחורי הוא גם ענף עורקי קטן, שהולך לאורך השוליים האחוריים של הנקב הסתום ופונה קדימה על גבי הענף התחתון של עצם השת, שם הוא משיק עם הענף הקדמי. מן הענף יוצאים סעיפים לשרירים האחוזים בגבשוש השת והוא משיק לעורק העכוז התחתון. הענף מספק דם גם לענף המרחשת שנכנס למפרק הירך דרך חרק המרחשת ומתפצל לענפים קטנים בתחתית המרחשת שמספקים את ראש עצם הירך. ענף המרחשת פתוח לרוב עד גיל 15, ובמבוגרים הוא אינו מספק מספיק דם כדי למנוע את נמק העצם בשברים של הירך העליונה.

### שונות אנטומית
העורק הסותם יוצא מגזעו הראשי או מהחטיבה האחורית של עורק הכסל הפנימי, אך הוא עשוי לצאת מעורק העכוז העליון, מעורק הכסל החיצון או מעורק רום הבטן התחתון בכ-20% מהמקרים. כאשר הוא יוצא מעורק רום הבטן התחתון, הוא יכול לצאת בנוסף לעורק המקורי או במקומו, ואז הוא ממשיך בתוואי של ענף החיק. לשונות אנטומית זאת חשיבות בניתוחים לתיקון בקע, בפרט בקע ירכי.

## הערות שוליים

קטגוריה:עורקי הבטן והאגן
ג'ורג' קונורוט

**ג'ורג' קונורוט** (באנגלית: **Jioji Konrote**; נולד ב-26 בדצמבר 1947) הוא פוליטיקאי פיג'אני, שכיהן כנשיא המדינה בין השנים 2015–2021. בעבר כיהן כמפקד הצבא וכמפקד יוניפי"ל. קונורוט הוא הנשיא הראשון שנבחר על ידי הפרלמנט ולא על ידי מועצת צ'יפים.

## ביוגרפיה
קונורוט נולד ב-26 בדצמבר 1947 ברוטומה. התגייס לכוחות המזוינים של פיג'י בשנת 1966 והתאמן ביחד עם כוחות מאוסטרליה וניו זילנד. בשנת 1978 ובשנים 1980- 1981 פיקד על פלוגת חיילים מפיג'י במסגרת כוח יוניפי"ל. בשנים 1985 - 1987 פיקד על גדוד במסגרת יוניפי"ל. בהמשך פיקד על כל כוחות האו"ם בלבנון. בשנת 2000 למד באוניברסיטת הרווארד. בשנת 2001 פרש מצבא פיג'י בדרגת מייג'ור-גנרל. בשנים 2001–2006 היה הנציב העליון של פיג'י באוסטרליה (דרגה שוות ערך לשגריר). בשנת 2014 נבחר קונורוט לפרלמנט המקומי וכיהן כשר התעסוקה והתעשייה. באוקטובר 2015 עזב את הפרלמנט לאחר הבחירות לנשיאות. הוא הושבע ב-12 בנובמבר 2015.

זכה באות השלום של יוניפי"ל (1978) ובצלב הצבאי (1982).

## קישורים חיצוניים

קטגוריה:פיג'י: אישים
קטגוריה:בוגרי בית הספר לממשל באוניברסיטת הרווארד
קטגוריה:מעוטרי הצלב הצבאי
קטגוריה:שגרירים באוסטרליה
קטגוריה:אנשי צבא בשירות האומות המאוחדות
קטגוריה:נשיאי מדינות
קטגוריה:ילידי 1947
פדרו מנפרדיני

**פדרו ולדמאר מנפרדיני** (בספרדית: **Pedro Waldemar Manfredini**; 7 בספטמבר 1935 - 21 בינואר 2019) היה כדורגלן ארגנטינאי ששיחק בעמדת החלוץ.

## קריירת מועדונים

מנפרדיני החל את הקריירה שלו בשנת 1957 במועדון הכדורגל ראסינג קלוב, שבו זכה באליפות ארגנטינה לעונת 1958. במהלך עונה זו, הוא סיים במקום הרביעי במלכות השערים, והיה מלך השערים של קבוצתו עם 19 שערים.

לאחר שתי עונות בארגנטינה, הוא עבר בשנת 1959 למועדון הכדורגל רומא מהסרייה א', שבו שיחק במשך שבע עונות. ביחד עם רומא הוא זכה בגביע ערי הירידים בעונת 1960/61, כשבאותה העונה סיים כמלך שערי הטורניר עם 12 שערים.

בעונת 1962/63, הוא סיים כמלך השערים של הסרייה א' לצד הראלד נילסן מבולוניה, כשלשניהם 19 שערים. יתרה מכך, באותה העונה הוא סיים גם כמלך שערי טורניר גביע ערי הירידים עם 6 שערים, שהספיקו לרומא להגיע עד לחצי הגמר, שם הודחה על ידי ולנסיה. כמו כן, מנפרדיני זכה עם רומא בגביע האיטלקי בעונת 1963/64, כשסיים שוב כמלך שערי הגביע עם 4 שערים. בסך הכל, מנפרדיני סיים את השהות שלו ברומא עם 130 הופעות ו-76 שערים.

לפני שפרש, מנפרדיני הספיק לשחק בברשה ו-ונציה.

## קריירה בינלאומית

מנפרדיני רשם שלוש הופעות במדים הלאומיים של נבחרת ארגנטינה, שבהן הספיק לכבוש פעמיים. הוא היה חלק מהסגל של ארגנטינה לקופה אמריקה 1959, שנערך על אדמת ארגנטינה. את ההופעות היחידות שלו בנבחרת ערך במסגרת טורניר זה, כשהבקיע צמד שערים בניצחון 1–6 על נבחרת צ'ילה במסגרת משחק הפתיחה של הטורניר. באותו הטורניר ארגנטינה הניפה את גביע דרום אמריקה.

## תארים
### קבוצתיים
**ראסינג קלוב**
* אליפות ארגנטינה (1): 1958

**רומא**
* הגביע האיטלקי (1): 1963/64
* גביע ערי הירידים (1): 1960/61

### בינלאומיים
**ארגנטינה**
* קופה אמריקה (1): 1959

### אישיים
* מלך השערים של הסרייה א' (1): 1962/63 (19 שערים)
* מלך השערים של הגביע האיטלקי (1): 1963/64
* מלך השערים של גביע ערי הירידים (2): 1960-61, 1962-63

## קישורים חיצוניים

## הערות שוליים

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני נבחרת ארגנטינה
קטגוריה:כדורגלני ראסינג קלוב
קטגוריה:כדורגלני רומא
קטגוריה:כדורגלני ברשה
קטגוריה:כדורגלני ונציה
קטגוריה:ארגנטינאים שנולדו ב-1935
קטגוריה:ארגנטינאים שנפטרו ב-2019
פולה-מיי ויקס

**פולה-מיי ויקס** (באנגלית: **Paula-Mae Weekes**; נולדה ב-23 בדצמבר 1958) היא פוליטיקאית שכיהנה כנשיאת טרינידד וטובגו בשנים 2018–2023. היא האישה הראשונה בתולדות המדינה שכיהנה בתפקיד זה.

## ביוגרפיה
ויקס נולדה ב-23 בדצמבר 1958 בפורט אוף ספיין. היא למדה משפטים באוניברסיטת איי הודו המערבית וסיימה את לימודיה ב-1982. ויקס עבדה במשרד התובע הראשי כ-11 שנים ובשנת 1993 עברה למגזר הפרטי. ב-1996 התמנתה ויקס לשופטת. שירתה בקצרה כנשיאת בית המשפט העליון בשנת 2012. בינואר 2018 נבחרה על ידי הפרלמנט לנשיאות המדינה.

## קישורים חיצוניים

קטגוריה:טרינידד וטובגו: פוליטיקאים
קטגוריה:נשיאות
קטגוריה:שופטות
קטגוריה:בוגרי אוניברסיטת איי הודו המערבית
קטגוריה:ילידות 1958
קטגוריה:ילידי 1958
איברהים בובאכר קייטה

**איברהים בובאכר קייטה** (בצרפתית: **Ibrahim Boubacar Keïta**, שהיה מוכר גם כ-**IBK**; 29 בינואר 1945 – 16 בינואר 2022) היה פוליטיקאי, שכיהן כנשיא מאלי השישי מספטמבר 2013 עד אוגוסט 2020. קייטה כיהן גם כראש ממשלת מאלי בשנים 1994–2000 וכיושב ראש הפרלמנט בשנים 2002–2007.

## ביוגרפיה

איברהים בובאכר קייטה נולד ב-29 בינואר 1945 בדרום סודאן הצרפתית. הוא היה בעל תואר שני בהיסטוריה. לאחר לימודיו, עבד קייטה כחוקר במרכז הלאומי למחקר מדעי. הוא חזר למאלי בשנת 1986. בשנת 1999 מונה קייטה לסגן נשיא האינטרנציונל הסוציאליסטי. הוא התמודד לנשיאות במרץ 2002, אך הפסיד והגיע למקום השלישי עם כ-21% תמיכה. הוא גינה את הבחירות וטען כי זויפו לרעתו. בית המשפט החוקתי לא קיבל את טענותיו. בשנת 2002 נבחר ברוב של 115 מתוך 138 חברי הפרלמנט לתפקיד נשיא האספה הלאומית של מאלי. בשנת 2007 ניסה להתמודד שוב ללא הצלחה לתפקיד הנשיאות.

קייטה ניצח בבחירות שנערכו בקיץ 2013 והושבע לתפקידו ב-4 בספטמבר.

באוגוסט 2020 התפטר מתפקידו לאחר שנעצר על ידי מורדים, על רקע הפיכה צבאית שהתחוללה במדינה.

נפטר ב-16 בינואר 2022.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:נשיאי מאלי
קטגוריה:ראשי ממשלת מאלי
קטגוריה:מאלים שנולדו ב-1945
קטגוריה:מאלים שנפטרו ב-2022
שימן באדי

**שימן באדי** (, נולדה ב-30 באוקטובר 1982) היא זמרת צרפתייה ממוצא אלג'יראי.

## ביוגרפיה
150px|ממוזער|שימן באדי ב-2012|ימין

### חייה המוקדמים
שימן באדי נולדה במלאן, פרבר של פריז, למשפחה ממוצא אלג'יראית. היא בילתה את רוב ילדותה בדרום-מערב צרפת. היא גדלה בעיר וילנוב-סור-לו עם הוריה שרפה ומוחמד, אחותה דבורה ואחיה כרים. דבורה, אחותה של שימן עודדה את שימן להתחיל לשיר והיא הלכה לשיעורי פיתוח קול. השיעורים צלחו ושימן החלה להופיע במסיבות משפחתיות ובתחרויות שירים אזוריות מצומצמות בגיל שש.

באדי קיבלה תמיד תפקידים ראשיים במופעי סיום בית הספר שלה, היא הדהימה את הקהל עם היכולות הווקאליות הגדולות שלה. המורים שלא לימדו בתחומי הבמה בקושי הכירו את שימן, היא הייתה תלמידה ביישנית עם חרדה חברתית וחלמה בהקיץ בשיעורים על ההופעות שלה. שימן באדי נשרה מלימודיה ועברה ללמוד חקלאות, היא סיימה את לימודי החקלאות בהצלחה.

### קריירה
באדי התמודדה בתחרות שירה טלוויזיונית צרפתית בשם "פופסטאר" ולא ניצחה. למרות זאת, היא שחררה את הסינגל "Entre Nous" בשנת 2003 והגיעה למקום הראשון במצעד המוזיקה הצרפתי. אלבום ששחררה באדי באותו השם הגיע למקום הרביעי במצעד הצרפתי והיה לאלבום החמישי הנמכר ביותר בצרפת כולה בשנת 2003.

האלבומים והסינגלים הבאים של שימן באדי נהנו מהצלחה גדולה במדינות דוברות צרפתית בעולם, בעיקר בוולוניה ובשווייץ. בנוסף, היא שרה את שיר הנושא לגרסה הצרפתית של הסרט היום שאחרי מחר (Le Jour d'après).

בשנת 2011 עשתה שימן באדי קאבר לשיר הנשמה "Ain't No Mountain High Enough" יחד עם הזמר האמריקאי בילי פול. בשנת 2019 השתתפה שימן באדי בקדם האירוויזיון הצרפתי "Destination Eurovision 2019" על מנת להתחרות ולייצג את צרפת באירוויזיון בתל אביב. באדי התמודדה בקדם עם השיר "Là-haut" וזכתה במקום השלישי בגמר עם 119 נקודות. היא זכתה במקום השני ב-Televote עם 63 נקודות (יותר מפייבוריטית השופטים סימון) ובמקום הרביעי אצל השופטים עם 56 נקודות (יותר מהמנצח בילאל חסאני). שימן קיבלה איומים על חייה בעת שהשתתפה בקדם הצרפתי מגורמי BDS.

בשנת 2021, באדי שימשה כאחת השופטות בקדם האירוויזיון הצרפתי "Eurovision France: C'est vous qui decidez", ונתנה את 12 הנקודות שלה לזוכה ברברה פראווי.

## דיסקוגרפיה
### אלבומים
* 2003 - Entre Nous
* 2004 - Dis-moi que tu m'aimes
* 2006 - Live à l'Olympia
* 2006 - Le miroir
* 2010 - Laisse-les dire
* 2011 - Gospel & Soul
* 2015 - Au-delà des maux
* 2019 - Chimène

### סינגלים
* 2003 - Entre Nous
* 2003 - Je vais te chercher
* 2003 - Si j'avais su t'aimer
* 2004 - Le jour d'après
* 2004 - Je ne sais pas son nom
* 2005 - Je viens du sud
* 2005 - Retomber amoureux
* 2005 - Dis-moi que tu m'aimes
* 2006 - Tellement Beau
* 2010 - Laisse-les dire
* 2010 - En équilibre
* 2010 - Plus de devoirs que de droits
* 2010 - D'une fille à sa mère
* 2011 - Ma liberté
* 2011 - Parlez-moi de lui
* 2011 - Ain't No Mountain High Enough (עם הזמר בילי פול)
* 2014 - Mes silences
* 2018 - Là-haut

## קישורים חיצוניים

* 

* Biography, באתר הרדיו הבינלאומי של צרפת

## הערות שוליים

קטגוריה:זמרות צרפתיות
קטגוריה:צרפתים ממוצא אלג'יראי
קטגוריה:צרפתיות שנולדו ב-1982
מכינה קדם-צבאית ערבה

**המכינה הקדם-צבאית "ערבה"** היא מכינה קדם-צבאית מעורבת לדתיים וחילונים הממוקמת במועצה אזורית הערבה התיכונה בארבעה מוקדי פעילות (שלוחות):
* חצבה - מכינת האם. הוקמה בספטמבר 2009 על ידי בני הערבה, בהובלתו של אבישי ברמן, אשר עמד בראש המכינה בחמש השנים הראשונות. כיום לומדים במכינה כ-40 חניכים. בראשה עומד יהונתן אוחנה.
* פארן - שלוחת פארן הוקמה בספטמבר 2012. ראש המכינה הראשון היה שמרי צור. לאחריו עמד בראש המכינה אודי ברנשטיין, וכיום עומדת בראש המכינה מאי קורנפלד בן ישי. לומדים בה כ-40 חניכים.
* עין יהב - שלוחת עין יהב הוקמה בספטמבר 2017. בראש המכינה עומדת יערה ארמון, ולומדים בה כיום 44 חניכים.
*צופר - שלוחת צופר הוקמה ב-2021. משתתפים בה כ-35 חניכים. שלוחה זו היא שנתית. בראש המכינה עומד יחיעם פורת.

המכינות בערבה התיכונה פועלות תחת עמותת רוח ערבה.

### פעילויות המכינה
* התנדבות במשך יום וחצי בשבוע בבתי הספר האזוריים, במוקדי רווחה בערים באר שבע, ירוחם, דימונה ואילת.
* הכנה פיזית ומנטלית לקראת השירות הצבאי, הכוללת שלושה אימונים בשבוע ולימוד עיוני אודות צה"ל.
* לימודים בנושאי ציונות, יהדות, פילוסופיה, היסטוריה ועוד.
* עבודה חקלאית במושבי הערבה.

## קישורים חיצוניים
* 
* עמוד המכינה באתר מועצת המכינות

ערבה
קטגוריה:הערבה
קטגוריה:מועצה אזורית הערבה התיכונה
עורק העכוז העליון

ממוזער|ענפי עורק הכסל הפנימי, ובכללם עורק העכוז העליון
**עוֹרֵק הָעַכּוּז הָעֶלְיוֹן** ( TA: arteria glutaea superior, or the superior gluteal artery), שנקרא בעבר **עוֹרֵק הָעַכּוּז הַגֻּלְגָּלְתִּי** (arteria glutaea cranialis), הוא עורק באגן אשר מספק דם לשרירי העכוז והגדול מבין העורקים המסתעפים מעורק הכסל הפנימי.

## מהלך
עורק העכוז העליון הוא עורק קצר ההולך לאחור, בין גזע המותניים והעצה ועצב העצה הראשון, ומתפצל לענף שטחי ולענף עמוק לאחר צאתו מהאגן, מעל לגבול העליון של השריר האגסי. בעודו באגן מסתעפים ממנו ענפים לשריר הכסל, לשריר האגסי ולשריר הסותם הפנימי. בטרם צאתו מהאגן מסתעף ממנו עורק זן לעצם הכסל.

הענף השטחי נכנס לתוך חלקו העמוק של שריר העכוז הגדול ומתפצל למספר ענפים, שחלקם מספקים את השריר ומשיקים עם עורק העכוז התחתון, בעוד אחרים מנקבים את גיד השריר, משיקים עם הענפים האחוריים של עורקי העצה הצדיים ומספקים את העור המכסה את פני העצה האחוריים.

הענף העמוק עובר מתחת לשריר העכוז האמצעי ומתפצל לענף עליון ותחתון. הענף העליון ממשיך את מהלכו המקורי של הענף העמוק, בעוברו לאורך הגבול העליון של שריר העכוז הקטן לעבר קוץ הכסל הקדמי העליון. הענף משיק עם העורק כותר הכסל העמוק ועם הענף העולה של העורק כותר הירך הצדי. הענף התחתון חוצה את שריר העכוז הקטן בצורה אלכסונית לעבר תל הירך הגדול, ומסתעפים ממנו ענפים לשרירי העכוז. הוא משיק עם עורק כותר הירך הצדי גם כן. ענפים נוספים מנקבים את שריר העכוז הקטן ומזינים את מפרק הירך.

## הערות שוליים

קטגוריה:עורקי הבטן והאגן
אאוג'ן דוגה

**אֶאוּגֶ'ן דוֹגַה** (ברומנית: **Eugen Doga**; 1 במרץ 1937 – 3 ביוני 2025) היה מלחין מולדובני.

## ביוגרפיה
### נעורים ולימודים
דוגה נולד בכפר מוקרה במחוז רבניצה במולדובה, כשזו הייתה תחת שלטון ברית המועצות. ילדותו עברה עליו בתקופה של תהפוכות היסטוריות - מלחמת העולם השנייה, דיכוי, רעב, עוני, עבודת פרך. לאחר שבע שנות לימודים יצא דוגה עם חבריו לקישינב להירשם לבית הספר למוזיקה, שעליו נודע לו מהאזנה לרדיו תוצרת-בית. על אף העדר הכשרה מוזיקלית קודמת, התקבל לבית הספר והודות לכישרונו הטבעי ולשקידה, הצליח להשלים את החסר, למד קריאת תווים ונגינה בצ'לו. מורו לצ'לו, פבלו ג'ובאני בצ'יני, הציב לו מודל חיובי, שהשפיע רבות על התפתחותו העתידית כמלחין וכאדם.

### קריירה
אאוג'ן דוגה היה מלחין פורה ומגוון, שחיבר מוזיקה בסוגות ובסגנונות שונים. בין יצירותיו: שלושה בלטים, אופרה, יותר מ-100 יצירות אינסטרומנטליות וכוראליות - סימפוניות, רקוויאם, מוזיקה כנסייתית ומוזיקה קאמרית, וכן מוזיקה ל-13 מחזות, תסכיתי רדיו, מוזיקה ליותר מ-200 סרטים, כ-260 שירים ורומנסות, כ-70 ואלסים; כמו כן חיבר יצירות לילדים ואת המוזיקה לטקסי הפתיחה והנעילה של המשחקים האולימפיים של 1980 במוסקבה. בשנת 1975 הוא הלחין מוזיקה לסרט הסובייטי תבור הולך לגן עדן ובשנת 2009 לסרט קרומוב.

במולדובה, הוכרזו השנים 2007 ו-2017 (כשהמלחין חגג את ימי הולדתו ה-70 וה-80) כשנת אאוג'ן דוגה. המדרחוב הראשי בקישינב נקרא על שמו.

הארגון העולמי לקניין רוחני (ז'נבה) העניק לו תעודה מיוחדת בשנת 2007, כהוקרה להישגיו הבולטים בתחום המוזיקה.

נפטר ב-3 ביוני 2025. הותיר אחריו אישה, נטליה אלכסנדרובה, בת, ויוריקה, ונכד.

## קישורים חיצוניים

* 

## הערות שוליים

קטגוריה:מלחינים סובייטים
קטגוריה:מלחיני בלט
קטגוריה:אישים שהונצחו על בולי מולדובה
קטגוריה:סובייטים שנולדו ב-1937
קטגוריה:מולדובנים שנולדו ב-1937
קטגוריה:מולדובנים שנפטרו ב-2025
מרינה לנגנר

**מרינה לנגנר** (בגרמנית: **Marina Langne**r; נולדה ב-21 במאי 1954) היא שחקנית גרמנייה. מיס גרמניה לשנת 1975.

## ביוגרפיה
לנגנר נולדה בדיסלדורף, ב-1975 זכתה בתחרות מיס גרמניה, בתחרות מיס עולם באותה שנה נבחרה למקום השני.

בשנה זו גם הופיעה בפרק של משחק הטלוויזיה "Am laufenden Band" ששודר בערוץ "Das Erste".

ב-1977 שיחקה בסרט "נשים בבית חולים" (Frauenstation) לצד הורסט בוכהולץ אודות רופאי נשים בבית חולים המתמודדים עם בעיות בחייהם האישיים המבוסס על רומן בעל אותו שם.

ב-1978 הייתה בתפקיד הראשי בסרט הספרדי "Ensalada Baudelaire".

ב-1980 שיחקה בסרט הקומדייה האיטלקי "אני שונא בלונדיניות" (Odio le bionde).

ב-1982 שיחקה בסרט Banana Joe  עם באד ספנסר כזמרת יפהפייה בה מתאהב הדמות הראשית.

כיום היא מתגוררת במינכן.

## קישורים חיצוניים

* מרינה לנגר באתר bfi
* מרינה לנגר באתר budterence

קטגוריה:זוכות מיס גרמניה
קטגוריה:משתתפות בתחרות מיס עולם 1975
קטגוריה:שחקניות קולנוע וטלוויזיה גרמניות
קטגוריה:דוגמניות גרמניות
קטגוריה:דוגמנים גרמנים
קטגוריה:שחקני קולנוע וטלוויזיה גרמנים
קטגוריה:גרמניות שנולדו ב-1954
קטגוריה:גרמנים שנולדו ב-1954
נמנמן סלעים מצוי

**נמנמן סלעים מצוי** או **נַמְנְמַן סְלָעִים** (שם מדעי: *Eliomys melanurus*; באנגלית: *Asian garden dormouse*) הוא מין של מכרסם ממשפחת הנמנמניים. הנמנמן הוא מין יחידאי ואוכל כל.

## תיאור
אורך גופו כ-12 סנטימטרים, אורך זנבו כ-11 סנטימטרים ומשקלו  נע בין 30–70 גרם. הוא בעל אף מחודד, עיניים גדולות שמסביבן פרווה שחורה, ואפרכסות אוזניים גדולות. יש לו ארבע אצבעות ביד וחמש ברגל, בעלות טפרים חדים. צבעו הכללי הוא בגוון אפור-כסוף, גחונו בהיר מגבו, זנבו ארוך ומסתיים בצבע שחור.

## אזורי מחיה
הוא חי בעיקר באלג'יריה, מצרים, עיראק, ישראל, ירדן, לבנון, לוב, מרוקו, סעודיה, סוריה, תוניסיה וטורקיה. בתי הגידול הטבעיים שלו הם יערות ממוזגים, אזורים סובטרופיים או טרופיים יבשים, צמחייה ים-תיכונית מסוגים שונים, שטחים סלעיים וגנים. הוא נמצא בהרי האטלס באזורים שנמוכים מ-3800 מטר מעל גובה פני הים.

הנמנמן פעיל בעיקר בלילה, וביום הוא ישן במחילות בקרקע, או בקן שבנה בעץ נבוב.

## לקריאה נוספת
***לקסיקון מפה - היונקים**, אבי ארבל (מפה), 2008.
## קישורים חיצוניים


*
*
*
*

## הערות שוליים

קטגוריה:טקסונים שתוארו בידי יוהאן אנדראס וגנר
קטגוריה:נמנמניים
קטגוריה:ארץ ישראל: מכרסמים
קטגוריה:בעלי חיים שתוארו ב-1839
סחרור

**סִחרוּר** (באנגלית: **Spin**) הוא רומן מסוגת המדע בדיוני, מאת הסופר האמריקאי-קנדי רוברט צ'ארלס וילסון. הספר יצא לאור באנגלית בשנת 2005 ותורגם לעברית בשנת 2006. זהו הספר הראשון בטרילוגיה.

## תקציר
העלילה מתרחשת בארצות הברית בהווה, ומסופרת מנקודת מבטו של טיילר דופרה, שהיה בן 12, כשהחלה תופעת הסחרור.

## עלילה
### תחילת העלילה
עלילת הספר מתחילה מתיאור בגוף ראשון של טיילר דופרה (בן 12), שנפגש עם התאומים ג'ייסון (ג'ייס) ודיאן לוטון, בני 13. בערב בו הם נפגשים, כל הכוכבים בשמיים, כולל הירח, נעלמים וכל הלוויינים נופלים לכדור הארץ. למרות שכבר לא ניתן לראות אותה יותר, הקרינה של השמש נשארת יציבה, נמשכת כרגיל, כך שהחיים יכולים להמשיך.

בתחילת העלילה האנושות לא מבינה את האירוע, אבל בהמשך היא קוראת למאורע הזה, הסחרור ומתחילה לפענח את מהותו.

### המשך העלילה
המשך העלילה מתאר את התבגרותם של טיילר, ג'ייסון ודיאן. טיילר אחרי התיכון לומד רפואה, ג'ייסון משלים דוקטורט במדעים ודיאן מצטרפת לכת שנוצרה אחרי תופעת הסחור. ג'ייסון ואביו מקימים מתקן מחקר המקביל לנאס"א (שנקרא פריהליון), החוקר את תופעת הסחרור. במהלך המחקר הם מגלים שהסחרור מהווה מעין כיפת כח שעוטפת את כדור הארץ ומעוותת את הזמן, כך שכל שנייה על כדור הארץ שווה ל-3.17 שנות כדור הארץ (לפני הסחרור) ושנה אחת בכדור הארץ שווה ל-100 מיליון שנים.

כתוצאה מכך, ג'ייסון מסביר כי תוך כ-40 שנה על כדור הארץ, השווים לכ 4 מיליארד שנים, השמש תכלה את מלאי המימן דבר שיביא לכליה של החיים.

בהמשך ג'ייסון שעומד בראש מכון פריהליון רוצה לבדוק איך נוצר הסחרור (כאשר המדענים חושבים שהסחור נוצר על ידי חייזרים) ובודק את האפשרות למלט חלק מהאנושות לכוכבי לכת אחרים.

### עלילה מקבילה
במקביל לעלילה הראשית, קיימת עלילת משנה המתוארת על ידי טיילר בעתיד כשהוא מלווה בדיאן. במהלך הספר עלילה זו מתבהרת עד שהיא מתלכדת עם העלילה הראשית

## טרילוגיית סחרור
**סחרור* הספר הראשון בסדרה.
***' הספר השני בסדרה - לא תורגם.
***' הספר השלישי בסדרה - לא תורגם.

## ביקורות ופרסים
הספר זכה לביקורות מעולות רבות.
* זוכה בפרס הוגו לספר הטוב ביותר לשנת 2006.
* מועמד לפרס לוקוס לספר המדע בדיוני טוב ביותר לשנת 2006.
* זכה בפרס גפן כספר המדע הבדיוני המתורגם לשנת 2006.
* באתר Goodreads הספר קיבל ציון של כ-4.0 על ידי כ-31,000 מצביעים.

## עיבודים נוספים
בשנת 2015 ערוץ הטלוויזיה האמריקאי Syfy דיווח כי הספר יעובד למיני סדרה.

## קישורים חיצוניים
*ביקורת על "סחרור" באתר בלי פאניקה
* 

## הערות שוליים

קטגוריה:ספרי 2005
קטגוריה:ספרי מדע בדיוני
קטגוריה:יצירות זוכות פרס גפן
קטגוריה:יצירות זוכות פרס הוגו לרומן הטוב ביותר
קטגוריה:ספרי מדע בדיוני: מפגש ראשון
התאחדות הכדורגל הבלארוסית

**התאחדות הכדורגל בלארוסית** (בבלארוסית: **Ассоциация „Белорусская федерация футбола“»**, בראשי תיבות: **АБФФ**) הוא הארגון המנהלתי של הכדורגל בבלארוס. המטה ממוקם במינסק והוא עוסק בארגון האליפות הלאומית, הנבחרות הלאומיות, תמיכה, פיתוח והעלאת הפופולריות של הכדורגל בכללותו.

## היסטוריה
התאחדות הכדורגל של בלארוס נוסדה בשנת 1989. בשנת 1992, צורפה לפיפ"א, מה שאפשר לנבחרת הלאומית של בלארוס לקבל את הזכות להשתתף בטורנירי גביע העולם.

ב-1993 הצטרפה לאופ"א ומעתה הותר לנבחרת הלאומית להשתתף גם באליפות אירופה ולמועדונים הבלארוסיים נפתחה האפשרות להתמודד בתחרויות האירופיות.

## נשיאים
* יבגני שונטוב (1989-1999) 
* גריגורי פיודורוב (1999-2003) 
* גנאדי נויגלאס (2003-2011) 
* סרגיי רומס (2011-2019)
* ולדימיר בזאנוב (2019-ואילך)
## קישורים חיצוניים
* 

## הערות שוליים

קטגוריה:בלארוס: כדורגל
בלארוס
עכו חלומות

**עכו חלומות** (בערבית: **أحلام عكا**, באנגלית: **Acre Dreams**) הוא סרט מוקומנטרי ישראלי משנת 2018 של הבמאי דניאל וקסמן.

## עלילה
**עזאם** (היית'ם עומרי), הוא במאי תיאטרון ערבי תושב הגליל, המביים מחזה אוטוביוגרפי המתרחש בשנת 1947, סוף תקופת המנדט הבריטי בפלסטין. ההצגה מגוללת את סיפור אהבתם של סבתו, הזמרת הפלסטינית **לילה** (לירז צ'רכי), וסבו, **ד"ר אלפסי**, הרופא והתושב היהודי האחרון שנותר בעיר בתקופת המלחמה. עזאם בוחר לבצע היפוך תפקידים ומלהק שחקנים ערבים לתפקיד היהודים ושחקנים יהודים שיגלמו את הדמויות הערביות. ההצגה נתקלת בהתנגדות מצד גורמים יהודים וערבים ולא זוכה לעלות על במת התיאטרון. הסרט "עכו חלומות", שעקב ותיעד את העבודה על המחזה השנוי במחלוקת, הוא העדות היחידה לסיפורו האמיתי של עזאם.

## משחק ודמויות

## הפקה
הסרט נכתב על ידי וקסמן ביחד עם בנו דוד וקסמן ואורנה עקאד. הוא הופק על ידי ג'ירייס קופטי, טוני קופטי, כנען הפקות סרטים ופרסקו פילמס, ויצא בתמיכת קרן הקולנוע הישראלי.
## פרסים ומועמדויות

## ראו גם
* רצח
* חמסין

## קישורים חיצוניים

* 
* 
* 

;ביקורות
* 
* 
* 
* 

## הערות שוליים

קטגוריה:סרטי 2018
קטגוריה:סרטי דרמה ישראליים
קטגוריה:סרטים בעברית
קטגוריה:סרטי דניאל וקסמן
סופיה אלאונורה מסקסוניה

**סופיה אלאונורה מסקסוניה** (בגרמנית: **Sophie Eleonore von Sachsen**; 23 בנובמבר 1609 - 2 ביוני 1671) הייתה בתו הבכורה של יוהאן גאורג הראשון, הנסיך הבוחר מסקסוניה, ואשתו של גאורג השני, רוזן הסן-דרמשטדט.

## ביוגרפיה
מריה אליזבת נולדה ב-23 בנובמבר 1609 בדרזדן, ליוהאן גאורג הראשון, הנסיך הבוחר מסקסוניה ולמגדלנה זיבילה, דוכסית פרוסיה, בתם של אלברכט פרידריך, דוכס פרוסיה ומריה אלאונורה מקלווה. שתי אחיותיה היו מריה אליזבת ומגדלנה זיבילה, ואחיה היו יוהאן גאורג, אוגוסט, כריסטיאן ומוריץ.

ב-1 באפריל 1627 התחתנה סופיה אלאונורה עם גאורג השני, רוזן הסן-דרמשטאדט, ממנו נולדו לה 15 ילדים, אותם היא גידלה בקפדנות כלותרנים. עם זאת, בתה אליזבת אמליה, רוזנת הסן-דרמשטדט, המירה בשנת 1653 את דתה לדת הקתולית.

בשנת 1661 מת בעלה גאורג, ובנם לודוויג השישי, רוזן הסן-דרמשטאדט עלה לשלטון במקומו, וב-2 ביוני 1671 היא מתה בדרמשטאדט.

## משפחתה
ב-1 באפריל 1627 התחתנה סופיה אלאונורה עם גאורג השני, רוזן הסן-דרמשטאדט, ממנו נולדו לה 15 ילדים:
* לודוויג השישי, רוזן הסן-דרמשטאדט (1630–1678)
* מגדלנה זיבילה (1631–1651)
* גאורג השלישי, רוזן הסן-איטר (1632–1676)
* סופיה אלאונורה מהסן-דרמשטאדט (1634–1663), התחתנה עם וילהלם כריסטוף, רוזן הסן-הומבורג
* אליזבת אמליה, רוזנת הסן-דרמשטדט (1635–1709), התחתנה עם פיליפ וילהלם, הנסיך הבוחר מפפאלץ
* לואיזה כריסטינה (1636–1697)
* אנה אמליה (1637)
* אנה סופיה השנייה, נסיכת המנזר של קוידלינבורג (1638–1683)
* אמליה יוליאנה (1639)
* בת מתה (1640)
* הנריקה דורותיאה (1641–1672)
* יוהאן (1642–1643)
* אוגוסטה פיליפינה (1643–1672)
* אגנס (1645)
* מריה הדוויג מהסן-דרמשטאדט (1647–1680), התחתנה עם ברנהרד הראשון, דוכס סקסוניה-מיינינגן

## אילן יוחסין

## קישורים חיצוניים

* 

קטגוריה:בית וטין
קטגוריה:ילידות 1609
קטגוריה:נפטרות ב-1671
קטגוריה:נפטרים ב-1671
הנדריק השני, דוכס בראבנט

**הנדריק השני, דוכס בראבנט** (בצרפתית: **Henri II de Brabant**, בהולנדית: **Hendrik II van Brabant**; 1207 – 1 בפברואר 1248) היה דוכס בראבנט ולותייר בין השנים 1235–1248.

## ביוגרפיה
הנדריק נולד בלוון בשנת 1207, להנדריק הראשון, דוכס בראבנט ולמתילדה מפלנדריה, דוכסית בראבנט, בתם של מתיו, רוזן בולון ומארי הראשונה, רוזנת בולון.

בשנת 1235 מת אביו, והנדריק ירש את תאריו ונחלותיו. בשנת 1244 חבר הנדריק לפרידריך השני, קיסר האימפריה הרומית הקדושה נגד בישוף לייז', ובשנת 1247 סירב הנדריק השני לקבל את כתר ממלכת גרמניה, ותמך בבנה של אחותו מתילדה, וילם השני, רוזן הולנד, בקבלת הכתר. 

ב-1 בפברואר 1248 מת הנדריק בלוון, ובנו הנדריק השלישי, דוכס בראבנט ירש את דוכסות בראבנט. בשנת 1264 כונן בנו היינריך את רוזנות הסן.

## משפחתו
נישואיו הראשונים היו עם מריה משוואביה,  בתם של פיליפ משוואביה, מלך גרמניה ואירנה אנגלינה, ממנה נולדו לו שישה ילדים:
* הנדריק השלישי, דוכס בראבנט (מת ב-1261) 
* פיליפ מבראבנט, מת בצעירותו
* מתילדה מבראבנט (1224–1288),  התחתנה עם רובר הראשון, רוזן ארטואה,, ולאחריו התחתנה עם גי השני, רוזן סן פול.
* ביאטריקס מבראבנט (1225–1288), התחתנה עם היינריך ראספה, רוזן תורינגיה, ולאחריו התחתנה עם וילם השני, רוזן פלנדריה.
* מריה מבראבנט (1226–1256),  התחתנה עם לודוויג השני, דוכס בוואריה.
* מרגרט מבראבנט (מתה ב-1277).

נישואיו השניים היו עם סופיה מתורינגיה, דוכסית בראבנט,  בתם של לודוויג הרביעי, רוזן תורינגיה ואליזבת מתורינגיה, ממנה נולדו לו שני ילדים:
* היינריך הראשון, רוזן הסן (1244–1308).
* אליזבת מבראבנט (1243–1261), התחתנה עם אלברכט הראשון, דוכס בראונשווייג-לינבורג.

## אילן יוחסין

## לקריאה נוספת

* 
* 
* 
* 
* 


## קישורים חיצוניים

* 

## הערות שוליים

קטגוריה:דוכסים
קטגוריה:ילידי 1207
קטגוריה:נפטרים ב-1248
רצים ללא גבולות

**רצים ללא גבולות** הוא ארגון ללא מטרת רווח שמחבר יהודים וערבים בירושלים באמצעות ספורט. הארגון נוסד ב-2014 כתגובה לאלימות בירושלים. מטרת העמותה היא להפחית גזענות ומתח בעיר.

קבוצות הריצה של רצים ללא גבולות, המורכבות מיהודים וערבים, נפגשות על בסיס שבועי לאימוני ריצה משותפים. בנוסף לאימוני הריצה הקבוצות לוקחות חלק בפעילות חברתית פעם בחודש.

משלחות קבוצות הנוער של רצים ללא גבולות השתתפו במרוצים בינלאומיים באירופה, וייצגו את ירושלים כקבוצה משותפת במילאנו (אפריל 2015), ברלין (אוגוסט 2015), ולונדון (ספטמבר 2016). בנוסף קבוצות הריצה של רצים ללא גבולות השתתפו במרתון ירושלים בכל שנה מאז תחילת הפעילות.

## היסטוריה
היוזמה החלה כשיתוף פעולה בין ישראל הס, תושב ירושלים, ושושנה בן דוד, תלמידת תיכון בירושלים. רצים ללא גבולות יצרו קבוצת ריצה משותפת לנערות בגילאים 14–19, שהגיעו ממגוון רחב של שכונות במזרח ומערב ירושלים. לאור הצלחת קבוצת הנערות, הוקמה קבוצת נערים מקבילה, ובעקבותיה הוקמו קבוצות ריצה ערביות יהודיות לגברים ונשים מעל גילאי 20.

ביוני 2015 תכננה קבוצת הנוער של רצים ללא גבולות להשתתף במרוץ הלילה של עיריית ירושלים, אך נאלצה לבטל את השתתפותה כאשר התגלה כי המרוץ אמור להתקיים במהלך הלילה הראשון של חודש הרמדאן. כתגובה לכך יצרה רצים ללא גבולות מרוץ משלה.

המרוץ היהודי-ערבי הראשון שיצרה רצים ללא גבולות התקיים בין מלחה לבית צפאפא (בדרום מערב ירושלים), בהשתתפות 87 רצים. העמותה הפיקה 2 מרוצים נוספים לאורך מסלול זה, ובמרץ 2017 השיקה את המרוץ היהודי-ערבי הראשון במזרח ירושלים, שהתקיים בין השכונות הערביות אבו טור ג'בל מוכאבר.

במרוץ שהתקיים בנובמבר 2018 השתתפו מעל ל-900 רצים.

בשנת 2018 זכתה העמותה בפרס ירושלים לאחדות ישראל.

## קישורים חיצוניים
* 

## הערות שוליים

קטגוריה:ירושלים: ארגונים
קטגוריה:ירושלים: ספורט
קטגוריה:ישראל: ארגונים חברתיים
קטגוריה:זוכי פרס ירושלים לאחדות ישראל
קטגוריה:שותפות יהודית-ערבית בישראל
Look Away

**Look Away** (בעברית: **מסתכלים רחוק**) הוא שיר באנגלית שנכתב, הולחן ובוצע על ידי דארוד וסבסטיאן ריימן. השיר ייצג את פינלנד באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הפינית - UMK 2019.

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי פינלנד באירוויזיון
קטגוריה:שירים באנגלית